আপনি তো সিপিবির অফিসে নিজেই গেলেন। বিভিন্ন দলের নেতা আপনার দপ্তরেও এসেছিলেন। নির্বাচন সামনে রেখেই এসব যোগাযোগ হচ্ছে কি না—জানতে চাইলে ওবায়দুল কাদের বলেন, ‘বাংলাদেশের কমিউনিস্ট পার্টি (সিপিবি) আলাদা নির্বাচন করবে, তাদের জোটে থেকে। ফোনে কথা হয়েছে বিভিন্নজনের সঙ্গে। কাদের সিদ্দিকীর সঙ্গে কথা হয়েছে। খালেকুজ্জামানের সঙ্গে কথা হয়েছে টেলিফোনে। যুক্তফ্রন্টের মেজর মান্নান এসেছিলেন আমার কাছে। টেলিফোনেও কথা হয়েছে। বিভিন্নজনের সঙ্গে এই যে আলোচনা হয়েছে, তাতে রাজনীতি নিয়ে আলোচনা হয়েছে। নির্বাচন নিয়ে ভাবনা বিনিময় হয়েছে। এই যোগাযোগগুলো প্রাথমিক পর্যায়ে রয়েছে।’